月下獨酌四首 一
作者：李白

paragraphs: 花間一壺酒，獨酌無相親。
舉杯邀明月，對影成三人。
月既不解飲，影徒隨我身。
暫伴月將影，行樂須及春。
我歌月裴回，我舞影零亂。
醒時同交歡，醉後各分散。
永結無情遊，相期邈雲漢。

标签：唐诗三百首
孤独
五言古诗
景中情
抒情
中秋
初中古诗
月下
饮酒
九年级下册(课外)